stanford-oval/wikipedia huggingface dataset:
Freakdance Records

| Freakdance Records |
| --- | --- |
Perustettu:  2002
Tilanne:  lopetettu
Tyylilajit:  trance, psytrance, suomisaundi
Kotimaa:  Suomi
Sijainti:  Espoo
Infobox OKNimi-testi OK: 
Freakdance Records oli suomalainen, Espoossa päämajaansa pitänyt pieni levy-yhtiö, joka oli perustettu vuonna 2002 paikallisten konemuusikoiden kollektiivina. Levymerkin linja sisälsi lähinnä elektronista tanssimusiikkia. Levymerkkiä hallinnoivat Jere Häkkinen (alias Luomuhappo) sekä Max Laine (Egosentrifug, Huopatossu Mononen, Tekniset jne).[lähde? ]
Keväällä 2007 hongkongilainen Faerie Dragon -levymerkki julkaisi maailmanlaajuisesti lisensoidut digipak-uusintapainokset Puoskarin "The Audio Hustler" ja Luomuhapon "Pog-o-Matic Pogómen 3000000"-albumeista.[lähde? ]
Julkaisut

FDCD01 (2002) Luomuhappo: Eurogorilla 2002 Transmutation Kit
FDCD02 (2002) Eri esittäjiä: FreakDanceRecords02
FDCD03 (2003) Eri esittäjiä: FDCD03
FDCD04 (2004) Puoskari: The Audio Hustler
FDCD05 (2004) Luomuhappo: Pog-o-Matic Pogómen 3000000
FDCD06 (2005) James Reipas: Uwaga
FDCS01 (2005) Luomuhappo: Borealophitecus
FDCD07 (2007) Lemon Slide: True Nature
FDCD08 (2011) Tekniset: Teknical Problems
FDCD09 (2012) Luomuhappo: Pallit ja Sielu
Filippo Magnini
Ennätykset

100 m vapaauinti, 50 m allas – 48,04 (2009)
200 m vapaauinti, 50 m allas – 1.46,89 (2009)
100 m vapaauinti, 25 m allas – 46,26 (2009)
200 m vapaauinti, 25 m allas – 1.41,65 (2009)
Aiheesta muualla

Filippo Magninin virallinen sivusto (italiaksi) (englanniksi)
Miesten 100 metrin vapaauinnin pitkien ratojen maailmanmestarit
Friedrich Waismann

| Friedrich Waismann> Henkilötiedot |
| --- | --- |
Syntynyt: 21. maaliskuuta 1896 
Koulutus ja ura
Tutkimusalue:  Looginen empirismi
Friedrich Waismann (21. maaliskuuta 1896 – 4. marraskuuta 1959) oli itävaltalainen matemaatikko, fyysikko ja filosofi. Hänet tunnetaan ennen kaikkea Wienin piirin jäsenenä ja yhtenä loogisen positivismin pääteoreetikoista.
Waismann syntyi Wienissä ja opiskeli matematiikkaa ja fysiikkaa Wienin yliopistossa. Vuonna 1922 hän alkoi opiskella filosofiaa Wienin piirin perustajan Moritz Schlickin oppilaana. Waismann muutti Isoon-Britanniaan vuonna 1938. Hän opetti tieteenfilosofiaa Cambridgen yliopistossa vuodesta 1937 vuoteen 1939 ja matematiikkaa Oxfordin yliopistossa vuodesta 1939 kuolemaansa saakka.
Vuosien 1927 ja 1936 välisenä aikana Waismann kävi laajoja keskusteluja Ludwig Wittgensteinin kanssa matematiikan filosofiasta ja kielifilosofiasta. Nämä keskustelut julkaistiin teoksessa Ludwig Wittgenstein and the Vienna Circle (1979, toim. B. F. McGuinness). Myös muut piirin jäsenet (mukaan lukien Schlick, Rudolf Carnap ja Herbert Feigl) kävivät keskusteluja Wittgensteinin kanssa, mutta eivät yhtä paljon kuin Waismann. Vuonna 1934 Wittgenstein ja Waismann suunnittelivat yhteistä kirjaa, mutta suunnitelmasta luovuttiin, kun heidän filosofiset eronsa tulivat ilmeisiksi.
Teoksessa Introduction to Mathematical Thinking: The Formation of Concepts in Modern Mathematics (1936) Waismann esitti, että matemaattiset totuudet ovat totta vain tavan vuoksi, ei välttämättöminä (tai todennettavina) totuuksina. Hänen kootut luentonsa, The Principles of Linguistic Philosophy (1965) sekä How I See Philosophy (1968, toim. R. Harré), kokoelma kirjoituksia, julkaistiin postuumisti.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Friedrich Waismann
1900-luvun filosofia  Looginen empirismi
Wienin piiri:
Gustav Bergmann ·
Rudolf Carnap ·
Herbert Feigl ·
Philipp Frank ·
Kurt Gödel ·
Hans Hahn ·
Victor Kraft ·
Karl Menger ·
Otto Neurath ·
Moritz Schlick ·
Friedrich Waismann


Berliinin piiri:
Kurt Grelling ·
Carl Gustav Hempel ·
David Hilbert ·
Richard von Mises ·
Hans Reichenbach


Muita edustajia:
Alfred J. Ayer ·
Eino Kaila ·
Ernest Nagel ·
Karl Popper ·
Louis Rougier ·
Alfred Tarski ·
Willard Van Orman Quine
↑  (fr) Ranskan kansalliskirjasto, data.bnf.fr . Tieto on haettu Wikidatasta.
Fria

| Fria |
| --- | --- |
 Fria
 Koordinaatit: 10.3659°N, 13.5825°W 
Valtio:  Guinea
Alue:  Bokén alue
Prefektuuri:  Frian prefektuuri
Väkiluku (2014):  61 582
 Prefektuurin ISO 3166-2 -koodi: GN-FR  
Infobox OKVirheellinen NIMI-arvo: 
Fria on teollisuuskaupunki Guinean länsiosassa Bokén alueen Frian prefektuurissa. Kaupungin väkiluku oli 61 582 (2014). Väestön enemmistö on susuja.
Fria tunnetaan alumiiniteollisuuskaupunkina. Lähistöllä sijaitsee Konkouréjokeen rakennettu Amaria-pato. Seudun bauksiittimalmiesiintymät löydettiin vuonna 1954 ja alumiinin vientikuljetukset rautateitse aloitettiin vuonna 1960 pääkaupunki Conakryyn kautta (maanteitse etelään 88 km, rautateitse matka on pidempi).
Kaupunki on prefektuurinsa hallintokeskus ja myös seudun kaupallinen keskus. Siellä toimii tasavallan suurin teknillinen oppilaitos. Kaupungissa on myös sairaala, urheilustadion, moskeija ja roomalaiskatolinen kirkko (vuodelta 1959).
Nykyään kaupungin pohjoisosissa toimii alumiiniteollisuuskonserni Rusal, joka jalostaa guinealaisesta bauksiitista jatkotuotteita. Vuonna 2006 tehtyjen kauppojen jälkeisten kiistojen takia jalostustoiminta oli tosin välillä katkolla.
Aiheesta muualla

Guinea finds three Ebola cases in the alumina hub of Fria (31.3.2015) (englanniksi) (reuters.com)
Fria Tider

| Fria Tider |
| --- | --- |
Verkkosivusto:  https://www.friatider.se/
Kotipaikka:   Tallinna
Kielet:  ruotsi
Avattu:  2009
Similarweb-sija:   156. (syyskuu 2022)
Fria Tider on ruotsinkielinen, vuonna 2009 perustettu verkkomedia. Ruotsinkielisyydestään huolimatta sivuston kotipaikka on Tallinnassa. Fria Tider on profiloitunut erityisesti maahanmuuttoa ja islamia vastustavana sivustona. Sivusto on erityisesti ruotsidemokraattien kannattajien suosima. Fria Tider oli internet-sivustojen kävijämääriä mittaavan Similarweb -yrityksen rankingin mukaan kesäkuussa 2022 Ruotsin 156. suosituin verkkosivusto.
Fria Tideria on syytetty usein harhaanjohtavien ja valheellisten tietojen naamioimisesta uutisiksi. Esimerkiksi Oxfordin yliopiston alaisen Oxford Internet Instituten vuoden 2018 vaalien alla tekemässä tutkimuksessa Fria Tideria kuvailtiin "roskauutisia" ("junk news") levittäväksi sivustoksi. Samojen vaalien aikaan Ruotsin puolustusministeriön puolustustutkimuslaitos (ruots. Totalförsvarets forskningsinstitut) totesi omassa raportissaan, että vaalikeskusteluun Twitterissä osallistuneet bottitunnukset jakoivat Fria Tiderin ja toisen maahanmuuttokriittisen verkkomedian Samhallsnyttin artikkeleita enemmän kuin Twitterin oikeat ihmiskäyttäjät. New York Times taas on kuvannut Fria Tideria yhdeksi Ruotsin "Kreml-ystävällisimmistä sivustoista", sillä sivusto muun muassa jakaa aktiivisesti Venäjän propagandakanavana pidetyn Sputnik News -uutistoimiston juttuja.
Aiheesta muualla

Fria Tiderin verkkosivut (ruotsiksi)
Flugböle

Flugböle on yhdestä tilasta muodostuva maarekisterikylä Kemiönsaaren kunnassa Varsinais-Suomessa. Kylä sijaitsee Kemiön itäosassa.
Flugbölen yksittäistila sijaitsee Båtkullaberget-nimisen mäen eteläpuolella. Kylän alue rajautuu kolmen kallioalueen väliseen pieneen laaksoon, joka on käännetty pelloiksi. Flugbölen tila on mainittu vuoden 1566 maakirjassa. Alkuperäinen kylätontti on sijainnut matalalla kumpareella peltojen keskellä nykyisen päärakennuksen itäpuolella. 1900-luvulla Flugböle on päätynyt Sjölaxin kartanon omistukseen. Nykyisin tila ei ole ympärivuotisessa käytössä.
Faruk Hadžibegić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Faruk Hadžibegić
Syntymäaika: 7. lokakuuta 1957 (ikä 67)
Syntymäpaikka: Sarajevo, Jugoslavia
Pituus: 183 cm
Seura
Seura:  Bosnia ja Hertsegovina
Tehtävä: päävalmentaja
Seurat
| Vuodet | Seura | O | (M) |
| 1976–1985 |  Sarajevo | 241 | (25) |
| 1985–1987 |  Real Betis | 75 | (8) |
| 1987–1994 |  Sochaux | 242 | (16) |
| 1994–1995 |  Toulouse | 8 | (0) |
Maajoukkue
| 1982–1992 |  Jugoslavia | 61 | (6) |
Valmennusura
1995–1998:  Sochaux
1999:  Bosnia ja Hertsegovina
2000:  Real Betis
2003–2004:  Troyes
2005:  Gaziantepspor
2006:  Diyarbakırspor
2006:  Denizlispor
2007:  Chamois Niortais
2007–2009:  Dijon
2009–2010:  Bastia
2010–2011:  Arles
2016–2017:  Valenciennes
2018–2019:  Red Star
2019–2020:  Montenegro
2022:  Alger
2023:  Bosnia ja Hertsegovina
 Seurajoukkueuran tilastot kattavat vain kansalliset sarjat.
Faruk Hadžibegić (s. 7. lokakuuta 1957) on bosnialainen jalkapallovalmentaja ja entinen puolustaja. Hän on valmentanut seurajoukkueiden lisäksi Bosnia ja Hertsegovinan maajoukkuetta vuosina 1999 ja 2023 sekä Montenegron maajoukkuetta vuosina 2019–2020.
Ura pelaajana

Hadžibegić aloitti pelaajauransa FK Sarajevon puolustajana 1976. Hän edusti seuraa yhdeksän vuoden ajan ja pelasi 241 liigaottelua. Hadžibegić oli voittamassa seuran historian toista Jugoslavian-mestaruutta kaudella 1984–1985. Mestaruuskauden jälkeen hän siirtyi pelaamaan Espanjaan, jossa edusti kaksi kautta Real Betisiä. Espanjasta Hadžibegić siirtyi Ranskaan ja FC Sochaux'n joukkueeseen, jota hän edusti kaikkiaan seitsemän kautta 242 liigaottelussa. Kesällä 1994 36-vuotias Hadžibegić siirtyi vielä Toulouseen, jossa lopetti uransa kauden jälkeen.
Maajoukkuetasolla Hadžibegić edusti Jugoslaviaa 61 A-maaottelussa vuosina 1982–1992. Hän oli mukana MM-kisajoukkueessa 1990. Hadžibegić sai kyseenalaisen kunnian olla pelaaja, joka epäonnistui puolivälierien rangaistuspotkukilpailussa Argentiinaa vastaan ja Jugoslavian kisat päättyivät.
Ura pelaajana > Meriitit pelaajana

Jugoslavian mestaruus: 1985
MM-puolivälierät: 1990
EM-1.kierros: 1984
Ura valmentajana

Pelaajauransa jälkeen Hadžibegić on toiminut valmentajana mm. Ranskassa. Hän aloitti uransa FC Sochaux'ssa 1996. Hänen johdollaan seura nousi kauden 1997–1998 päätteeksi takaisin pääsarjaan Division 2:n kolmossijan myötä. Vauhti liigassa oli kuitenkin liian kovaa ja seuran jäätyä häntäpäähän sai Hadžibegić potkut kesken kauden 1998–1999.
Sochaux-pestinsä jälkeen Hadžibegić toimi 1999 lyhyen aikaa Bosnia ja Hertsegovinan maajoukkueen ja 2000 Real Betisin päävalmentajana. Betis-pestinsä jälkeen Hadžibegić valmensi ESTAC Troyes'ta 2002–2003 ja tämän jälkeen Turkissa Gaziantepsporin, Diyarbarkirsporin ja Denizlisporin valmentajana.
Tammikuussa 2007 Hadžibegić palasi jälleen Ranskaan ryhdyttyään Chamois Niortais'n valmentajaksi. Hän toimi tehtävässä kauden loppuun. Seuraavaksi Hadžibegićistä tuli tammikuussa 2008 Dijonin päävalmentaja. Tästä pestistä hän sai potkut kesäkuussa 2008.
Joulukuussa 2009 Hadžibegić palkattiin SC Bastian päävalmentajaksi pelastamaan seura putoamiselta Nationaliin.  Hän ei kuitenkaan onnistunut tehtävässään ja Bastia putosi kauden jälkeen Nationaliin. Tämä tiesi bosnialaiselle potkuja tehtävästä.
Lokakuun alussa 2010 Ranskan liigan hännille juuttunut sarjanousija AC Arles palkkasi Hadžibegićin uudeksi päävalmentajakseen.  Bosnialainenkaan ei onnistunut pelastamaan sarjajumboksi juuttunutta Arles'ta putoamiselta, mutta hänen johdollaan seura kuitenkin saavutti kaksi voittoa kauden kolmesta. Putoamisesta huolimatta Hadžibegić sai jatkaa kauden jälkeen tehtävässään.  Kausi 2011/12 lähti Arles'lta käyntiin huonosti ja syksyn mittaan otteet heikkenivät edelleen. Lopulta seurajohto erotti Hadžibegićin marraskuun lopulla Arles'n majaillessa putoamisviivan alapuolella.
Tammikuussa 2016 Hadžibegić palasi yli neljän vuoden tauon jälkeen valmennustehtäviin aloittaen Ligue 2:ssa heikosti pelanneen Valenciennes FC:n päävalmentajana. Hadžibegić nosti Valenciennesin sarjan keskikastiin ja joukkue säilytti sarjapaikkansa. Kaudella 2016/17 Valenciennes jäi jälleen kauas kärkitaistelusta ja sijoittui kauden päätteeksi sijalle 14. Kun kausi 2017/18 lähti myös käyntiin alavireisesti, sai Hadžibegić potkut syyskuussa 2017.
Lokakuun lopussa 2018 Hadžibegićista tuli Ligue 2:ssa putoamiskamppailuun juuttuneen Red Starin päävalmentaja. Bosnialaisvalmentaja ei saanut Red Starin peliä kulkemaan edeltäjäänsä paremmin ja sarjajumbo erotti hänet tehtävästään maaliskuun lopulla 2019.
Heinäkuussa 2019 Hadžibegić allekirjoitti vuoteen 2020 ulottuvan sopimuksen Montenegron jalkapallomaajoukkueen kanssa. Hän sai potkut tehtävistään joulukuussa 2020, kun ei onnistunut luotsaamaan Montenegroa EM-lopputurnaukseen.
Heinäkuusta syyskuuhun 2022 hän toimi MC Algerin päävalmentajana.
Tammikuussa 2023 Hadžibegićista tuli toista kertaa Bosnia ja Hertsegovinan jalkapallomaajoukkueen päävalmentaja.
Friedrich Ramm

Johann Friedrich Ramm (18. marraskuuta 1744 Mannheim – 12. kesäkuuta 1813 München) oli saksalainen oboisti. Hän työskenteli vuosina 1758–1778 Mannheimin hovikapellissa (ensin vuoden koeajalla) ja tämän jälkeen Münchenissä.
Wolfgang Amadeus Mozart ystävystyi Rammin kanssa Mannheimissa vuonna 1777. Vaikka Mozart oli säveltänyt oboekonserttonsa toiselle soittajalle, Ramm otti sen omakseen ja oli jo helmikuun 14. päivään mennessä vuonna 1778 esittänyt teoksen viidesti. Myöhemmin Mozart sävelsi Rammia varten oboekvarteton.
Rammin isä oli trumpetisti. Ramm teki vuodesta 1760 alkaen lukuisia konserttikiertueita, jotka suuntautuivat Frankfurtiin, Wieniin, Alankomaihin, Italiaan, Salzburgiin, Lontooseen ja Berliiniin. Keväällä 1778 Ramm debytoi omalla konsertillaan Pariisin Concert Spirituel -konserttisarjassa. Vuonna 1807 hän lähti kolmannelle ja viimeiselle Italian-kiertueelleen. Ramm teki myös omia sävellyksiä, jotka kuitenkin ovat kadonneet.
Field Museum of Natural History

| Field Museum of Natural History |
| --- | --- |

Osoite:  1400 S. Lake Shore Drive, Chicago, IL
Rakennustyyppi:  uusklassismi
Valmistumisvuosi:  1921
Suunnittelija:  Daniel H. Burnham & Co.; Burnham Graham & Co.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Field Museum of Natural History (suom. Fieldin luonnonhistoriallinen museo) sijaitsee Lake Shore Drive -kadulla Michiganjärven rannalla Chicagossa Yhdysvalloissa. Museo on perustettu vuonna 1893 Columbian Museum of Chicagon nimellä Marshall Fieldin lahjoituksella Chicagon maailmannäyttelyä varten. Se sai nykyisen nimensä vuonna 1905. Fieldin kuoltua vuonna 1906 hän testamenttasi summan uuden museorakennuksen rakentamista varten. Se valmistui vuonna 1921.
Tunnetuimmat museoesineet:
"Sue" - maailman täydellisin Tyrannosaurus rexin luuranko.
Laaja antropologinen ja etnografinen kokoelma esineitä muinaisesta Egyptistä, Tyyneltämereltä ja Tiibetistä.
Suuri ja monipuolinen taksiderminen kokoelma, johon kuuluu erilaisia ​​suuria eläimiä, mukaan lukien kaksi afrikkalaista norsua ja afrikkalaisia ihmissyöjäleijonia Tsavosta.
Suuri kokoelma dinosauruksia hallissa nimeltä "Pyörivä planeetta".
Suuri kokoelma, joka on omistettu Yhdysvaltojen intiaaneille, nimeltään "Ancient America".
Aiheesta muualla

Kuvia tai muita tiedostoja aiheesta Field Museum of Natural History Wikimedia Commonsissa
Virallinen sivusto (englanniksi)
Frank Lewis Marsh

Frank Lewis Marsh (18. lokakuuta 1899 – 14. heinäkuuta 1992) oli yhdysvaltalainen biologi ja kreationismin kehittäjä. Hän oli yksi  Creation Research Societyn perustajista.
Historiaa

Marsh oli koulutukseltaan sairaanhoitaja. 1940 hän valmistui kasvitieteen tohtoriksi University of Nebraskassa. Marsh oli ensimmäinen adventisti joka sai biologian tohtorin tutkinnon.
Marsh julkaisi omakustanteena kirjan "Fundamental Biology" vuonna 1941. Siinä Marsh kuvasti itseään sanoilla "fundamentalist scientist". Hänen keskeisin väitteensä oli että moderni ihminen rotuineen oli rappeutunut (engl. degeneration) ensimmäisistä luoduista ihmisistä ja varoitti maailmaa kosmisesta sodasta joka käytiin Jumalan ja Saatanan välillä. Marshin keskeinen väite oli että Saatana oli mestari genetiikassa ja kehitteli tältä pohjalta että lajiutuminen ja muut evolutiiviset tapahtumat olivat hänen tapojaan tuhota Jumalan alkuperäinen harmonia.
Samassa kirjassaan Mars loi termin "baramiini" ja rakensi tämän ympärille tieteenalan "baraminologian". Marsh oli varma että ihmiskunta oli yksi baramiini joka oli erikseen luotu, eikä siksi ollut mitään sukua muille elämänmuodoille. Marsh väitti myös että luominen ja evoluutio olivat molemmat testattavissa ja falsifioitavissa, mutta että Jumala vaatisi vähemmän uskoa kuin evoluutio. Marsh oli myös sitä mieltä, että vedenpaisumus selitti geologiset ilmiöt.
Kirjassaan "Evolution or Special Creation?" (1947) Marsh kehitteli ajatustaan pidemmälle ja päätteli että evoluutio oli kriisissä ja pian olisi aika sille että luominen tulisi normaalitieteeksi. Marsh hylkäsi samalla täysin uniformitarianismin ja tätä kautta myös kaikki laskelmat yli 10 000 vuotta vanhasta maasta.
Kirjassaan "Studies in Creationism" (1950), Marsh päätteli että sairaudet olivat Saatanan aikaansaannoksia ja että ne olivat olemassa vasta syntiinlankeemuksen jälkeen. Marsh kehitteli terveysteemaa eteenpäin kirjassaan Life, Man and Time (1957), jossa Marsh ilmoitti että ihmisten elinikä oli dramaattisesti lyhentynyt tulvan jälkeen ja että tämä oli seurausta lihan syönnistä. Tulvaa edeltävä ravinto oli Marshin mukaan ollut terveen tasapainoista ja kasviperäistä.
Kirjassaan "Variation and Fixity in Nature" (1976) Marsh sanoi että kaikki evoluution todisteet olivat todistetta mikroevoluutiosta, ja että baramiinit voivat lajiutua ja sopivat siksi kokonaiskuvaan. Marsh vetosi päättelyssään muun muassa siihen että Raamattu ei sanonut sanaakaan orgaanisesta evoluutiosta, vaan sen sijaan ilmoittaa erityisen luomisen historiallisena tosiasiana.
Marsh kuoli vuonna 1992.
Aiheesta muualla

About the Baraminology Study Group: Historical Context of Views
Baraminology (Arkistoitu – Internet Archive)
Frank Lewis Marsh Papers (Arkistoitu – Internet Archive)
Flesh for The Creationists' Bones
Friedrich Sämisch

Friedrich Sämisch noin vuonna 1928.
Friedrich (Fritz) Sämisch (20. syyskuuta 1896 Berliini – 16. elokuuta 1975 Berliini) oli saksalainen shakin suurmestari. Sämisch voitti Wienissä pidetyn Itävaltain epävirallisen mestaruusturnauksen vuonna 1921 sekä sijoittui kolmanneksi Baden-Badenissa 1925 Aleksandr Alehinin ja Akiba Rubinsteinin jälkeen. Sämisch myös voitti Richard Rétin ottelussa vuonna 1921.
Sämisch muistetaan nykyään avausteoreetikkona. Kaksi merkittävää avausmuunnelmaa on nimetty hänen mukaansa: kuningasintialaisen puolustuksen Sämischin muunnelma (1.d4 Rf6 2.c4 g6 3.Rc3 Lg7 4.e4 d6 5.f3) sekä Nimzo-intialaisen puolustuksen Sämischin muunnelma (1.d4 Rf6 2.c4 e6 3.Rc3 Lb4 4.a3). Sämischin ehkä tunnetuin peli on hänen tappionsa Nimzowitschille kuolemattomassa siirtopakkopelissä (engl. Immortal Zugzwang Game).
Sämisch tuli surullisen kuuluisaksi hävittyään kaikki kolmetoista peliään ruotsalaisessa turnauksessa ajanylityksellä.
Aiheesta muualla

Friedrich Sämisch ChessGames.com-sivustolla (englanniksi)
American Crime Story

| American Crime Story |
| --- | --- |

Tyyli:   rikos  antologia 
Kestoaika:  41–58 minuuttia
Kehittäjä(t):  Scott AlexanderLarry Karaszewski
Pääosissa:   Sterling K. Brown  Kenneth Choi  Christian Clemenson  Cuba Gooding Jr.  Bruce Greenwood  Nathan Lane  Sarah Paulson  David Schwimmer  John Travolta  Courtney B. Vance  Édgar Ramírez  Darren Criss  Ricky Martin  Penélope Cruz 
Alkuperämaa:  Yhdysvallat
Alkuperäiskieli:  englanti
Verkko:  FX
Esitetty:  2. helmikuuta 2016 –
Tuotantokausia:  3
Jaksoja:  29
Aiheesta muualla
IMDb
American Crime Story on yhdysvaltalainen rikosdraamasarja, jonka ovat kehittäneet Scott Alexander ja Larry Karaszewski. Sarja on antologia, jonka jokaisella kaudella kerrotaan tositapahtumiin perustuva tarina, joka on riippumaton muista kausista. Se on spin-off kauhusarjasta American Horror Story.
Ensimmäinen tuotantokausi, nimeltään The People v. O.J. Simpson, kertoo O. J. Simpsonin murhaoikeudenkäynnistä perustuen Jeffrey Toobinin kirjaan The Run of His Life: The People v. O. J. Simpson. Toinen tuotantokausi, nimeltään The Assassination of Gianni Versace, seuraa muotisuunnittelija Gianni Versacen murhannutta sarjamurhaajaa Andrew Cunanania perustuen Maureen Orthin kirjaan Vulgar Favors: Andrew Cunanan, Gianni Versace, and the Largest Failed Manhunt in U.S. History.
Sarjan esittäminen alkoi Yhdysvalloissa 2. helmikuuta 2016 FX-kaapelitelevisiokanavalla. Sarjasta on tehty myös kolmas tuotantokausi, joka kertoo Clinton-Lewinsky-skandaalista.
Yleiskatsaus > The People v. O. J. Simpson (2016)

Kausi kertoo O. J. Simpsonin (Cuba Gooding Jr.) murhaoikeudenkäynnistä sekä syyttäjän että puolustuksen näkökulmasta.
Gooding Jr.:n lisäksi kauden pääosia näyttelevät Sterling K. Brown, Kenneth Choi, Christian Clemenson, Bruce Greenwood, Nathan Lane, Sarah Paulson, David Schwimmer, John Travolta ja Courtney B. Vance.
Yleiskatsaus > The Assassination of Gianni Versace (2018)

Kausi kertoo heinäkuussa 1997 tapahtuneesta Gianni Versacen (Édgar Ramírez) murhasta, ja seuraa tarkemmin tämän murhannutta Andrew Cunanania (Darren Criss).
Muissa pääosissa esiintyvät Ricky Martin ja Penélope Cruz.
Yleiskatsaus > Impeachment

Kausi kertoo Clinton-Lewinsky-skandaalista perustuen Jeffrey Toobinin kirjaan A Vast Conspiracy: The Real Story of the Sex Scandal That Nearly Brought Down a President. Sarah Paulson, Beanie Feldstein, Annaleigh Ashford ja Clive Owen esittävät pääosia.
Jaksot > Yhteenveto

| Kausi | Kausi | Alaotsikko | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- | --- |
|  | 1 | The People v. O. J. Simpson | 10 | 2. helmikuuta 2016 | 5. huhtikuuta 2016 |
|  | 2 | The Assassination of Gianni Versace | 9 | 17. tammikuuta 2018 | 21. maaliskuuta 2018 |
|  | 3 | Impeachment | 10 | 7. syyskuuta 2021 | 9. marraskuuta 2021 |
Jaksot > Ensimmäinen tuotantokausi: The People v. O. J. Simpson (2016)

| # | Σ # | Nimi | Ohjaus | Käsikirjoitus | Alkup>  esityspäivä | Tuotanto- koodi |
| --- | --- | --- | --- | --- | --- | --- |
| 1 | 1 | From the Ashes of Tragedy | Ryan Murphy | Scott Alexander & Larry Karaszewski | 2. helmikuuta 2016 | 1WAX01 |
| 2 | 2 | The Run of His Life | Ryan Murphy | Scott Alexander & Larry Karaszewski | 9. helmikuuta 2016 | 1WAX02 |
| 3 | 3 | The Dream Team | Anthony Hemingway | D. V. DeVincentis | 16. helmikuuta 2016 | 1WAX03 |
| 4 | 4 | 100% Not Guilty | Anthony Hemingway | Maya Forbes & Wallace Wolodarsky ja Scott Alexander & Larry Karaszewski | 23. helmikuuta 2016 | 1WAX04 |
| 5 | 5 | The Race Card | John Singleton | Joe Robert Cole | 1. maaliskuuta 2016 | 1WAX05 |
| 6 | 6 | Marcia, Marcia, Marcia | Ryan Murphy | D. V. DeVincentis | 8. maaliskuuta 2016 | 1WAX06 |
| 7 | 7 | Conspiracy Theories | Anthony Hemingway | D. V. DeVincentis | 15. maaliskuuta 2016 | 1WAX07 |
| 8 | 8 | A Jury in Jail | Anthony Hemingway | Joe Robert Cole | 22. maaliskuuta 2016 | 1WAX08 |
| 9 | 9 | Manna from Heaven | Anthony Hemingway | Scott Alexander & Larry Karaszewski | 29. maaliskuuta 2016 | 1WAX09 |
| 10 | 10 | The Verdict | Ryan Murphy | Scott Alexander & Larry Karaszewski | 5. huhtikuuta 2016 | 1WAX10 |
Jaksot > Toinen tuotantokausi: The Assassination of Gianni Versace (2018)

| # | Σ # | Nimi | Ohjaus | Käsikirjoitus | Alkup>  esityspäivä | Tuotanto- koodi |
| --- | --- | --- | --- | --- | --- | --- |
| 11 | 1 | The Man Who Would Be Vogue | Ryan Murphy | Tom Rob Smith | 17. tammikuuta 2018 | 3WAX01 |
| 12 | 2 | Manhunt | Nelson Cragg | Tom Rob Smith | 24. tammikuuta 2018 | 3WAX02 |
| 13 | 3 | A Random Killing | Gwyneth Horder-Payton | Tom Rob Smith | 31. tammikuuta 2018 | 3WAX03 |
| 14 | 4 | House by the Lake | Daniel Minahan | Tom Rob Smith | 7. helmikuuta 2018 | 3WAX04 |
| 15 | 5 | Don’t Ask Don’t Tell | Daniel Minahan | Tom Rob Smith | 14. helmikuuta 2018 | 3WAX05 |
| 16 | 6 | Descent | Gwyneth Horder-Payton | Tom Rob Smith | 28. helmikuuta 2018 | 3WAX07 |
| 17 | 7 | Ascent | Gwyneth Horder-Payton | Tom Rob Smith | 7. maaliskuuta 2018 | 3WAX06 |
| 18 | 8 | Creator / Destroyer | Matt Bomer | Tom Rob Smith | 14. maaliskuuta 2018 | 3WAX08 |
| 19 | 9 | Alone | Daniel Minahan | Tom Rob Smith | 21. maaliskuuta 2018 | 3WAX09 |
Aiheesta muualla

Virallinen sivusto (englanniksi)
American Crime Story Internet Movie Databasessa (englanniksi)